ΕΦΗΜΕΡΙΣ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΑΠΡΙΛΙΟΥ 1990 


_ ^ 

ΤΕΥΧΟΣΠΡΩΤΟ 


ΑΡΙΘΜΟΣ ΦΥΛΛΟΥ 

63 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

174. Ίδρυση Εργαστηρίων στο Πανεπιστήμιο Κρήτης και 
καθορισμός του εσωτερικού τους κανονισμού. ...... 1 

175. Ίδρυση Εργαστηρίου Τεχνικής Γεωλογίας στο Τμήμα 
Πολιτικών Μηχανικών του Αριστοτέλειου Πανεπιστη¬ 
μίου Θεσσαλονίκης και καθορισμός του εσωτερικού του 


κανονισμού.'.. 2 

176. Χορήγηση οικονομικής ενίσχυσης σε ορισμένες κατηγο¬ 
ρίες ναυτικών λόγω εορτών ΠΑΣΧΑ 1990.3 

ΑΠΟΦΑΣΕΙΣ 


Έγκριση παράτασης της προθεσμίας έναρξης λειτουργίας του 
Υποκαταστήματος Πειραιά της ΑΕ «Ελληνογαλλικής Τρά¬ 
πεζας Διεθνούς Εμπορίου και Ναυτιλίας» (θέμα 8). 4 

Ανακοίνωση για τη θέση σε ισχύ της Σύμβασης δικαστικής 
αρωγής σε ποινικές υποθέσεις Ελλάδας - Αιγύπτου. ... 5 


ΠΡΟ ΕΔΡΙΚΑ ΔΙΑΤΑΓΜ ΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 174 (1) 

Ίδρυση Εργαστηρίων στο Πανεπιστήμιο Κρήτης και καθορισμός 
του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων (Α' 87) όπως τροποποιήθηκε με το άρθρο 
48 παρ. 2 του ν. 1404/1983 «Δομή και λειτουργία των Τεχνο¬ 
λογικών Εκπαιδευτικών Ιδρυμάτων» (Α' 173). 

2. Τη γνώμη των γενικών συνελεύσεων: α) της Σχολής Θετι¬ 
κών Επιστημών (συνεδρίαση της 18.2.1988) και β) του τμήμα¬ 
τος Φυσικής της Σχολής Θετικών Επιστημών (συνεδρίαση της 
14.6.1988) του Πανεπιστημίου Κρήτης. 

3. Την 160/21 Μαρτίου 1990 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Ίδρυση 

Ιδρύονται στο Πανεπιστήμιο Κρήτης τα ακόλουθα εργαστή¬ 
ρια: 


1. Στη Σχολή Θετικών Επιστημών το εργαστήριο «Επεξεργα¬ 
σίας Δεδομένων» το οποίο εξυπηρετεί τις εκπαιδευτικές και ερευ¬ 
νητικές ανάγκες στα γνωστικά αντικείμενα: 

- Ανάπτυξης και συντήρησης Λογισμικού (προγραμμάτων) 
Ηλεκτρονικών Υπολογιστών. 

- Εγκατάστασης, συντήρησης και επέκτασης Υπολογιστικών 
Συστημάτων και 

- Επικοινωνιών Ηλεκτρονικών Υπολογιστών. 

2. Στο Τμήμα Φυσικής της Σχολής Θετικών Επιστημών το 
εργαστήριο «Πλάσματος Χαμηλής Ενέργειας» το οποίο εξυπηρε¬ 
τεί τις εκπαιδευτικές και ερευνητικές ανάγ^ς-στο γνωστικό αντι¬ 
κείμενο της φυσικής πλάσματος χαμηλής ενέργειας και ειδικό¬ 
τερα στο πλάσμα τόξου μίγμα ΗΟ-ΝΑ-Ι σε υψηλή πίεση και με¬ 
γάλη πυκνότητα παρεχομένης ισχύος καθώς επίσης και στο πλά¬ 
σμα σπανίων αερίων σε χαμηλή πίεση. 

Άρθρο 

Εσωτερικός Κανονισμός 

Ο εσωτερικός κανονισμός των ιδρυομένων με το προηγούμενο 
άρθρο εργαστηρίων καθορίζεται σύμφωνα με τους ορισμούς των 
επόμενων άρθρων. 

Άρθρο 3 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο των 
διδακτικών αναγκών στην οικεία σχολή ή στο οικείο τμήμα κα¬ 
θώς και στα άλλα τμήματα του Πανεπιστημίου Κρήτης σε θέ¬ 
ματα που εμπίπτουν στα γνωστικά αντικείμενα, όπως αυτά ορί¬ 
ζονται αντίστοιχα στο άρθρο 1 του παρόντος προεδρικού διατάγ¬ 
ματος. 

2. Την ανάπτυξη προγραμμάτων διδασκαλίας και έρευνας για 
μεταπτυχιακούς φοιτητές στα πλαίσια των γνωστικών αντικειμέ¬ 
νων των εργαστηρίων. 

3. Τη διεξαγωγή βασικής εφαρμοσμένης έρευνας στα πλαίσια 
των γνωστικών αντικειμένων των εργαστηρίων με στόχο: 

α) Την ανάπτυξη τεχνολογικών και εφαρμογών σχετικών με 
τις ανάγκες των χώρας. 

β) Τη δημιουργία τεχνολογικών προϋποθέσεων για τη σύν¬ 
δεση της σχολής και του τμήματος που αναφέρονται στο άρθρο 1 
με την Ελληνική βιομηχανία. 

γ) Την επιδίωξη συνεργασίας στον τομέα της έρευνας με μέλη, 
των άλλων τμημάτων του Πανεπιστημίου Κρήτης ως επίσης και 
των λοιπών Ανωτάτων Εκπαιδευτικών Ιδρυμάτων. 

δ) Τη συνεργασία χάθε μορφής με όλα τα κέντρα ερευνών και 
ακαδημαϊκά ιδρύματα Ελληνικά και ξένα εφόσον οι επιστημονι¬ 
κοί στόχοι συμπίπτουν, συμβαδίζουν και αλληλοσυμπληρώνονται 
με εκείνους των εργαστηρίων, μέσα σε πνεύμα αμοιβαιότητας και 
συλλογικής εργασίας. 

ε) Την παροχή υπηρεσιών κατά τα προβλεπόμενα στο π.δ. 
159/1984 (Α' 53). 

στ) Την οργάνωση σεμιναρίων, συμποσίων, διαλέξεων, καθώς 
και τη μετάκληση προσωπικοτήτων και επιστημόνων που η ειδι¬ 
κότητά τους είναι συναφής με το γνωστικό αντικείμενο των εργα¬ 
στηρίων. 

Άρθρο 4 
Προσωπικό 

Το Προσωπικό, κάθε εργαστηρίου απαρτίζεται από τα μέλη 
ΔΕΠ των τμημάτων της Σχολής Θετικών Επιστημών που το 
γνωστικό τους αντικείμενο εμπίπτει στα ερευνητικά ενδιαφέροντα 
του εργαστηρίου όπως αυτά ορίζονται στο άρθρο 1 του παρόντος 
προεδρικού διατάγματος, καθώς και τα μέλη ΕΔΤΠ και το λοιπό 
επιστημονικό προσωπικό που τοποθετείται σε κάθε ένα από αυτά. 

Άρθρο 5 

Διοίκηση - Αρμοδιότητες 

1. Κάθε εργαστήριο διευθύνεται από μέλος του διδακτικού 

ερευνητικού προσωπικού (Δ.Ε.Π.) που ανήκει κατά προτεραιό¬ 
τητα στις βαθμίδες του Καθηγητή ή του Αναπληρωτή Καθη¬ 
γητή, σύμφωνα με τις διατάξεις του άρθρου 7 παρ. 1 του ν. 
1268/1982 και εκλέγεται κατά τα οριζόμενα στο προεδρικό διά¬ 
ταγμα 46/1989 -(Δγ~21). '· 

2. Ο διευθυντής ασκεί τις αρμοδιότητες που ορίζει το άρθρο 7 
του ν. 1268/82 κει επί πλέον: 

α) Συντονίζει το διδακτικό (προπτυχιακό - μεταπτυχιακό) και 
ερευνητικό έργο του εργαστηρίου. 

β) Υποβάλλει προτάσεις για επιλογή και διάθεση ειδικών με¬ 
ταπτυχιακών υποτρόφων. 

γ) Καταρτίζει και υποβάλλει στα αρμόδια όργανα το ετήσιο 
πρόγραμμα λειτουργίας του εργαστηρίου και μεριμνά για την τή¬ 
ρησή του. 

δ) Μεριμνά για την οικονομική διαχείριση των εσόδων του ερ¬ 
γαστηρίου. 

ε) Μεριμνά για τη στελέχώση του εργαστηρίου με το αναγκαίο 
προσωπικό. 

στ) Μεριμνά για την κατανομή των χώρων του εργαστηρίου. 

ζ) Υποβάλλει τον ετήσιο απολογισμό των δραστηριοτήτων του 
εργαστηρίου. 

η) Υπογράφει κάθε εξερχόμενο έγγραφο και γενικά είναι υπεύ¬ 
θυνος για την ομαλή και αποδοτική λειτουργία του εργαστηρίου. 

θ) Εισηγείται τους υπεύθυνους αναλωσίμων υλικών και του κι¬ 
νητού εξοπλισμού. 

Άρθρο 6 

Λειτουργία 

1. Ο διευθυντής κάθε εργαστηρίου έχει την ευθύνη της καθη¬ 
μερινής λειτουργίας του εργαστηρίου και της παρακολούθησης 
και επίβλεψης του προσωπικού. 

2. Ο διευθυντής, ενημερώνεται πριν από τη διεξαγωγή κάθε 
εργασίας που γίνεται στο εργαστήριο στα πλαίσια ερευνητικού 
προ¬ 
γράμματος και άλλου έργου που έχει αποφασισθεί από τη Σχολή 
ή το τμήμα που ανήκει και καθορίζει μέσα στα πλαίσια της απο¬ 
στολής του εργαστηρίου την προτεραιότητα στη χρησιμοποίηση 
οργάνων και χώρων του εργαστηρίου, σε περίπτωση που δεν 
υπάρχει σχετική απόφαση των αρμοδίων οργάνων. 


3. Ο διευθυντής έχει την, ευθύνη για την εν γένει λειτουργία 
των μονάδων του εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομένων 
(προσωπικού, φοιτητών, επισκεπτών), στους χώρους όπου τη¬ 
ρούνται ειδικοί κανόνες ασφαλείας οι οποίοι συντάσσονται από τον 
ίδιο το διευθυντή και αποσκοπούν στην προφύλαξη της υγείας και 
αρτιμέλειας των εργαζομένων καθώς και στην προστασία των ορ¬ 
γάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου επιτρέ¬ 
πεται μόνο στο προσωπικό του οικείου εργαστηρίου ή άλλους 
ερευνητές που έχουν ειδική επί των οργάνων αυτών, εκπαίδευση 
και εξουσιοδότηση από τον διευθυντή. 

Κινητά όργανα και σκεύη, τα οποία παραδίδονται για τη διε¬ 
ξαγωγή εργασιών επιστρέφονται, μετά τη χρησιμοποίησή τους, 
στη κατάσταση που είχαν παραδοθεί. 

5. Την εισήγηση του διευθυντή του οικείου εργαστηρίου στα 
αρμόδια όργανα του ιδρύματος είναι δυνατή ή πρόσληψη επιστη¬ 
μόνων σε τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου, σύμφωνα με το άρθρο 18 παρ. 2 
του ν. 1268/1982 καθώς και άλλων επιστημόνων για τη διδα¬ 
σκαλία, έρευνα ή οργάνωση του εργαστηρίου, σύμφωνα με την 
κείμενη νομοθεσία. 

6. Σε μέλος ΕΔΤΠ του οικείου εργαστηρίου μπορεί να ανατίθε¬ 
ται από τον διευθυντή η διοικητική και γραμματειακή υποστήριξη 
του εργαστηρίου. 

Άρθρο 7 
Πόροι 

Πόροι κάθε εργαστηρίου είναι: 

α) Οι πιστώσεις οι οποίες προέρχονται από τις δημόσιες επεν¬ 
δύσεις, ή τον τακτικό προϋπολογισμό ή την ιδιαίτερη περιουσία 
του ιδρύματος που χορηγούνται σύμφωνα με την διαδικασία που 
καθορίζουν οι διατάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το άρθρο 
3 παρ. 3 του π.δ. 159/1984 (Α’ 53). 

γ) Οι πιστώσεις από εξωτερικές πηγές όπως: 

ι) Ετήσια επιχορήγηση από τακτικό προϋπολογισμό και προϋ¬ 
πολογισμό δημοσίων επενδύσεων από τα διάφορα Υπουργεία της 
χώρας, ιι) οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή αλλο¬ 
δαπά φυσικά και νομικά πρόσωπα προς το Πανεπιστήμιο Κρήτης 
για τους σκοπούς του οικείου εργαστηρίου εφόσον δεν τίθενται 
όροι που αντιβαίνουν στο σκοπό του εργαστηρίου και του Πανεπι¬ 
στημίου Κρήτης. 

Άρθρο 8 

Τηρούμενα Βιβλία 

Για τις ανάγκες κάθε εργαστηρίου τηρούνται τα ακόλουθα βι¬ 
βλία και στοιχεία. 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελλος οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργά¬ 
νων 

- Κάθε άλλο βιβλίο ή στοιχείο που προβλέπονται από την 
ισχύούσα νομοθεσία ή κρίνεται απαραίτητο για το εργαστήριο. 

> 

Άρθρο 9 

Χώρος εγκατάστασης 

Χώρος εγκατάστασης κάθε εργαστηρίου είναι οι χώροι που 
παραχωρούνται για τη διεξαγωγή του έργου τους και ειδικότερα 
οι χώροι των ειδικών εγκαταστάσεων με τα όργανα και το λοιπό 
τεχνικό εξοπλισμό για τη διενέργεια των ερευνητικών προγραμ¬ 
μάτων και των εργαστηριακών ασκήσεων. 

Στον Υπουργό Εθνικής Παιδείας και Θρησκευμάτων αναθέ¬ 
τουμε την δημοσίευση και εκτέλεση του παρόντος διατάγμα¬ 
τος. 

Αθήνα, 5 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ 
-♦- 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 175 (2) 

Ίδρυση Εργαστηρίου Τεχνικής Γεωλογίας στο Τμήμα Πολιτι¬ 
κών Μηχανικών του Αριστοτέλειου Πανεπιστημίου Θεσσαλο¬ 
νίκης και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του Ν. 
1268/1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α 87) όπως η πρώτη τροποποιήθηκε με 
το άρθρο 48 παρ. 2 του Ν. 1404/1983 «Δομή και Λειτουργία 
των Τεχνολογικών Εκπαιδευτικών Ιδρυμάτων» (Α 173). 

2. Τη γνώμη της γενικής συνέλευσης του Τμήματος Πολιτι¬ 
κών Μηχανικών τόυ Αριστοτελείου Πανεπιστημίου Θεσσαλονί¬ 
κης (Συνεδρίαση 5/25.10.1988). 

3. Την 163/1990 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1. 

Ίδρυση. 

Ιδρύεται στο Τμήμα Πολιτικών Μηχανικών του Αριστοτέλειου 
Πανεπιστημίου Θεσσαλονίκης Εργαστήριο «Τεχνικής Γεωλο¬ 
γίας» το οποίο εξυπηρετεί τις εκπαιδευτικές και ερευνητικές ανά¬ 
γκες στο γνωστικό αντικείμενο της Τεχνικής Γεωλογίας και γενι¬ 
κότερα της Γεωτεχνικής Μηχανικής. 

Άρθρο 2. 

Εσωτερικός κανονισμός. 

Ο εσωτερικός κανονισμός του εργαστηρίου Τεχνικής Γεωλο¬ 
γίας καθορίζεται σύμφωνα με τα επόμενα άρθρα. 

Άρθρο 3. 

Αποστολή. 

Το εργαστήριο Τεχνικής Γεωλογίας έχει ως αποστολή: 

1. Την κάλυψη των διδακτικών και ερευνητικών αναγκών σε 
προπτυχιακό και μεταπτυχιακό επίπεδο του Τμήματος Πολιτι¬ 
κών Μηχανικών σε γενικά και ειδικά θέματα τεχνικής γεωλο¬ 
γίας. 

2. Τη δημιουργία θεωρητικής - επιστημονοτεχνικής και τε¬ 
χνολογικής υποδομής για βελτίωση του διδακτικού και γενικό¬ 
τερα του εκπαιδευτικού έργου. 

3. Την ανάπτυξη νέων ερευνητικών προγραμμάτων σε όλα τα 
σχετικά πεδία της Γεωτεχνικής Μηχανικής και ειδικότερα: 

α) Για τη βελτίωση και τυποποίηση μεθόδων διευρεύνησης 
των γεωλογικών σχηματισμών. 


β) Για τη μελέτη και έρευνα της μηχανικής συμπεριφοράς των 
γεωλογικών σχηματισμών πριν, κατά και μετά την κατασκευή 
των τεχνικών έργων. 

γ) Για την ανάπτυξη μεθόδων σχεδιασμού υπόγειων τεχνικών 
έργων με τη χρησιμοποίηση φυσικών και αριθμητικών ομοιωμά¬ 
των. 

δ) Για τη σύνταξη προδιαγραφών μελέτης και κατασκευής 
υπόγειων τεχνικών έργων. 

ε) Για τον σχεδιασμό εξελιγμένων συσκευών και διατάξεων για 
δοκιμές εργαστηρίου και πεδίου αντικειμένου βραχομηχανι- 
κής. 

στ) Για τη μελέτη και έρευνα του κινδύνου από κατολισθήσεις 
στον Ελλαδικό χώρο από άποψη Τεχνικής Γεωλογίας. 

ζ) Για την αξιοποίηση του .υπόγειου υδατικού δυναμικού της 
χώρας και προγραμμάτων προστασίας των υπόγειων υδροφο- 
ρέων από βιομηχανικά και αστικά απόβλητα. 

η) Για τη μελέτη και έρευνα της σεισμικής επικινδυνότητας του 
Ελλαδικού χώρου και την οργάνωση αρχείου χαρτών ΖΕΚΜ05. 

θ) Για την καταμέτρηση της ραδιενέργειας των γεωλογικών 
σχηματισμών. 

ι) Για την ταξινόμηση ειδικής και γενικής βιβλιογραφίας σε 
τράπεζα γεωτεχνικών πληροφοριών. 

ια) Για τη δημιουργία αρχείου προγραμμάτων ηλεκτρονικών 
υπολογιστών εφαρμογής σε θέματα γεωτεχνικής μηχανικής. 

4. Τη συνεργασία (επιστημονική, εκπαιδευτική, ερευνητική) 
με Ελληνικά και αλλοδαπά κέντρα ερευνών, εκπαιδευτικά ιδρύ¬ 
ματα, επιστημονοτεχνικούς και άλλους σχετικούς φορείς σε πε¬ 
ριοχές κοινού επιστημονικού ενδιαφέροντος. 

5. Την οργάνωση σεμιναρίων, συμποσίων, συνεδρίων, διαλέ¬ 
ξεων και την πραγματοποίηση δημοσιεύσεων και εκδόσεων. 

6. Την παροχή υπηρεσιών κατά τα προβλεπόμενα στο Π.Δ. 

159/1984 (Α 53). '’ 

7. Τη μετάκληση διακεκριμένων Διπλωματούχων Μηχανι¬ 
κών και επιστημόνων με αναγνωρισμένη εμπειρία στον οικείο 
επιστημονικό χώρο και την οργάνωση κύκλων μαθημάτων σε με¬ 
ταπτυχιακό επίπεδο με τη δυνατότητα παροχής ειδίκευσης σε θέ¬ 
ματα του γνωστικού αντικειμένου του Εργαστηρίου. 

8. Τη συνεργασία με συναφείς δημόσιες υπηρεσίες, οργανι¬ 
σμούς, δήμους, κοινότητες και άλλους επιστημονικούς και κοινω¬ 
νικούς φορείς με σκοπό την, κατά το δυνατόν, μεγαλύτερη και κα¬ 
λύτερη συμβολή του Εργαστηρίου στη διερεύνηση και μελέτη 
προβλημάτων ανάπτυξης της χώρας σε θέματα σχετικά με το 
επιστημονικό και ερευνητικό πεδίο του Εργστηρίου. 

9. Τη δημιουργία και οργάνωση ειδικής βιβλιοθήκης και αρ¬ 
χείου γεωλογικών χαρτών διαφόρων κλιμάκων του Ελλαδικού 
χώρου καθώς και αρχείου αεροφωτογραφιών και δορυφορικών 
ψευδόχρωμων αεροφωτογραφιών. 

Άρθρο 4. 

Προσωπικό. 

Το προσωπικό του εργαστηρίου απαρτίζεται από τα μέλη ΔΕΠ 
του τμήματος Πολιτικών Μηχανικών που το γνωστικό τους αντι¬ 
κείμενο εμπίπτει στα ερευνητικά ενδιαφέροντα του εργαστηρίου 
όπως αυτά ορίζονται στο άρθρο 1 του παρόντος προεδρικού δια¬ 
τάγματος, καθώς και τα μέλη ΕΔΤΠ και το λοιπό επιστημονικό 
προσωπικό που τοποθετείται σ’ αυτό. 

Άρθρο 5. 

Διοίκηση - Αρμοδιότητες. 

1. Το εργαστήριο διευθύνεται από μέλος του διδακτικού ερευ¬ 
νητικού προσωπικού (Δ.Ε.Π.) του Τμήματος Πολιτικών Μηχανι- 
νικών που ανήκει κατά προτεραιότητα στις βαθμίδες του Καθη¬ 
γητή ή του Αναπληρωτή Καθηγητή, σύμφωνα με τις' διατάξεις 
του άρθρου 7 παρ. 1 του Ν. 1268/1982 και εκλέγεται κατά τα 
οριζόμενα στο Προεδρικό Διάταγμα 46/1989 (Α. 21). 




660 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


2. Ο διευθυντής ασκεί τις αρμοδιότητες που ορίζει το άρθρο 7 
του Ν. 1268/1982 και επί πλέον: 

α) Συντονίζει το διδακτικό (προπτυχιακό - μεταπτυχιακό) και 
ερευνητικό έργο του εργαστηρίου. 

β) Καταρτίζει και υποβάλλει αρμοδίους το ετήσιο πρόγραμμα 
λειτουργίας του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του ερ¬ 
γαστηρίου. 

δ) Μεριμνά για τη στελέχωση του εργαστηρίου με το αναγκαίο 
προσωπικό. 

ε) Μεριμνά για την κατανομή των χώρων του εργαστη¬ 
ρίου. 

στ) Υποβάλλει τον ετήσιο απολογισμό των δραστηριοτήτων 
του εργαστηρίου. 

ζ) Υπογράφει κάθε εξερχόμενο έγγραφο και γενικά είναι υπεύ¬ 
θυνος για την ομαλή και αποδοτική λειτουργία του εργαστηρίου. 

η) Εισηγείται τους υπεύθυνους αναλωσίμων υλικών και του κι¬ 
νητού εξοπλισμού. 

Άρθρο 6. 

Λειτουργία. 

1.0 διευθυντής του εργαστηρίου έχει την ευθύνη της καθημε¬ 
ρινής λειτουργίας του εργαστηρίου και της παρακολούθησης και 
επίβλεψης του προσωπικού. 

2. 0 διευθυντής, ενημερώνεται πριν από τη διεξαγωγή κάθε 
εργασίας που γίνεται στο εργαστήριο στα πλαίσια ερευνητικού 
προγράμματος και άλλου έργου που έχει αποφασισθεί και καθορί¬ 
ζει μέσα στα πλαίσια της αποστολής του εργαστηρίου την προτε¬ 
ραιότητα στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία 
των μονάδων του εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομένων 
(προσωπικού, φοιτητών, επισκεπτών), στους χώρους όπου τη¬ 
ρούνται ειδικοί κανόνες ασφαλείας οι οποίοι συντάσσονται από τον 
ίδιο το διευθυντή και αποσκοπούν στην προφύλαξη της υγείας και 
αρτιμέλειας των εργαζομένων καθώς και στην προστασία των ορ¬ 
γάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου επιτρέ¬ 
πεται μόνο στο προσωπικό του εργαστηρίου ή άλλους ερευνητές 
που έχουν ειδική επί των οργάνων αυτών εκπαίδευση και εξου¬ 
σιοδότηση από τον διευθυντή. 

Κινητά όργανα και σκεύη, τα οποία παραδίδονται για τη διε¬ 
ξαγωγή εργασιών επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του ιδρύ¬ 
ματος είναι δυνατή η πρόσληψη επιστημόνων σε τομείς σχετικούς 
με τις διδακτικές και ερευνητικές δραστηριότητες του εργαστη¬ 
ρίου, σύμφωνα με το άρθρο 18 παρ. 2 του Ν. 1268/1982 καθώς 
και άλλων επιστημόνων για τη διδασκαλία, έρευνα ή οργάνωση 
του εργαστηρίου, σύμφωνα με τις διατάξεις της κείμενης νομοθε¬ 
σίας. 

6. Σε μέλος ΕΔΤΠ μπορεί να ανατίθεται από τον διευθυντή η 
διοικητική και γραμματειακή υποστήριξη του εργαστηρίου. 

Άρθρο 7. 

Πόροι. 

Πόροι του εργαστηρίου είναι: 

α) Οι πιστώσεις οι οποίες προέρχονται από τις δημόσιες επεν¬ 
δύσεις, ή τον τακτικό προϋπολογισμό ή την ιδιαίτερη περιουσία 
του ιδρύματος και οι οποίες χορηγούνται σύμφωνα με την διαδι¬ 
κασία που καθορίζουν οι διατάξεις της κείμενης νομοθεσίας. 

β) Τα έξοδα από την παροχή υπηρεσιών, σύμφωνα με το άρθρο 
3 παρ. 3 του Π.Δ. 159/1984 (Α' 53). 


γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και προϋ¬ 
πολογισμό δημοσίων επενδύσεων από τα διάφορα Υπουργεία της 
χώρας. 

ιι) Οι κληρονομιές, κληροδοτήματα, δωρεές και κάθε άλλη οι¬ 
κονομική ενίσχυση που προέρχεται από ημεδαπά ή αλλοδαπά φυ¬ 
σικά και νομικά πρόσωπα προς το Αριστοτέλειο Πανεπιστήμιο 
Θεσσαλονίκης για τους σκοπούς του εργαστηρίου εφόσον δεν τίθε¬ 
νται όροι που αντιβαίνουν στο σκοπό του εργαστηρίου και του 
Αριστοτέλειου Πανεπιστημίου Θεσσαλονίκης. 

Άρθρο 8. 

Τηρούμενα βιβλία. 

Για τις ανάγκες του εργαστηρίου τηρούνται τα ακόλουθα βι¬ 
βλία και στοιχεία: 

- Βιβλίο πρωτοκόλλου 

- Βιβλίο περιουσιακών στοιχείων 

- Φάκελλος Οικονομικών στοιχείων για κάθε έτος 

- Κατάλογος επιστημονικών βιβλίων, περιοδικών και οργά¬ 
νων 

- Κάθε άλλο βιβλίο ή στοιχείο που προβλέπεται από την ισχύ- 
ουσα νομοθεσία ή κρίνεται απαραίτητο για το εργαστήριο. 

Άρθρο 9. 

Χώρος εγκατάστασης. 

Χώρος εγκατάστασης του εργαστηρίου είναι οι χώροι που πα- 
ραχωρούνται για τη διεξαγωγή του έργου και την εκπλήρωση 
της αποστολής του και ειδικότερα οι χώροι των ειδικών εγκατα¬ 
στάσεων με τα όργανα και το λοιπό τεχνικό εξοπλισμό για την 
διενέργεια των ερευνητικών προγραμμάτων και των εργαστηρια¬ 
κών ασκήσεων. 

Στον Υπουργό Εθνικής Παιδείας και Θρησκευμάτων αναθέ¬ 
τουμε την δημοσίευση και εκτέλεση του παρόντος διατάγμα¬ 
τος. 

Αθήνα, 5 Απριλίου 1990 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΔΕΣΠΟΤΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 176 (3) 

Χορήγηση οικονομικής ενίσχυσης σε ορισμένες κατηγορίες ναυτι¬ 
κών λόγω εορτών ΠΑΣΧΑ 1990. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τα άρθρα 4 παραγρ. 1 και 5 του Ν. 6002/1934 «περί προ¬ 
στασίας των ανέργων εργατών θαλάσσης και των οικογενειών 
αυτών» (Α' 37) όπως συμπληρώθηκαν και αντικαταστάθηκαν 
αντίστοιχα με το άρθρο 1 του ΑΝ 113/1936 «περί συμπληρώ- 
σεως του νόμου 6002 κ.λπ.» (Α' 398) και το άρθρο 5 του Ν. 
318/1976 «περί συστάσεως οργανικών θέσεων του επιστημονι¬ 
κού και βοηθητικού Υγειονομικού προσωπικού του Οίκου Ναύ¬ 
του (Α' 111)». 

β) Την αριθ. 258/14.3.90 γνωμοδότηση του Συμβουλίου 
Εμπορικού Ναυτικού. 

γ) Την αριθ. 175/90 γνωμοδότηση του Συμβουλίου Επικρα- 
ρατείας, κατόπιν προτάσεως του Υπουργού Εμπορικής Ναυτι¬ 
λίας, αποφασίζουμε: 

Άρθρο 1. 

Με την ευκαιρία των εορτών του ΠΑΣΧΑ 1990, παρέχεται 
έκτακτη οικονομική ενίσχυση, υπό μορφή βοηθήματος, σε ορι¬ 
σμένες κατηγορίες ανέργων ναυτικών από το Κεφάλαιο Ανεργίας 
και Ασθένειας Ναυτικών, ύψους: 

α) για άγαμους ή άγαμες δρχ. δέκα οκτώ χιλιάδες (18.000) 

β) για έγγαμους ή έγγαμες ή έχοντες οικογενειακά βάρη από 
παιδιά δρχ. είκοσι δύο χιλιάδες (22.000). 

Άρθρο 2. 

Για να πάρει ο ναυτικός την οικονομική ενίσχυση του άρθρου 1 
πρέπει: 

α) Να έχει μεσολαβήσει από την τελευταία απόλυσή του και 
μέχρι της 15 Απριλίου 1990 χρονικό διάστημα μεγαλύτερο από 
60 ημέρες και μικρότερο από 12 μήνες. Τελευταία απόλυση λο¬ 
γίζεται η ημερομηνία μέχρι την οποία ο ναυτικός δικαιούται απο¬ 
ζημίωση ή μισθό, κατά τα άρθρα 62,66 και 75 του Κώδικα Ιδι¬ 
ωτικού Ναυτικού Δικαίου (ΚΙΝΔ). 

Ναυτολόγηση μέχρι είκοσι (20) το πολύ ημέρες δεν διακόπτει 
την μέχρι εξήντα (60) ημέρες έλλειψη ναυτολόγησης. 

Ο μήνας υπολογίζεται σε τριάντα (30) ημέρες όπως ορίζει η 
περίπτωση 18 του άρθρου 1 του ΠΔ 894/81. 

Να έχει συνολική θαλάσσια υπηρεσία μεγαλύτερη από πέντε 
χρόνια, η οποία να αποκτήθηκε σε πλοία με Ελληνική Σημαία ή 
με ξένη σημαία, αλλά που είχαν σύμβαση με το Ναυτικό Απομα¬ 
χικό Ταμείο (ΝΑΤ) από την οποία όμως δεδεκάμηνη τουλάχιστον 
να έχει αποκτηθεί μέσα στην τελευταία πριν από την 15 Απριλίου 
1990 τριετία ή να έχει εικοσιτετράμηνη συνολική θαλάσσια υπη¬ 
ρεσία κατά την τελευταία τετραετία πριν από την 15 Απριλίου 

1990. 

Το χρονικό διάστημα κατά το οποίο ο ναυτικός νοσηλεύθηκε σε 
Κλινική ή Νοσοκομείο είτε με δαπάνες του Οίκου Ναύτη, είτε του 
Πλοιοκτήτη, θεωρείται χρόνος ναυτικής υπηρεσίας. Υπηρεσία 
που διανύθηκε σε πλοία με ξένη σημαία, που δεν είχαν σύμβαση 
με το Ναυτικό Απομαχικό Ταμείο (ΝΑΤ), μπορεί να προσμετρη- 
θεί για συμπλήρωση της πενταετούς, δωδεκάμηνης ή εικοσιτε- 
τράμηνης θαλάσσιας υπηρεσίας, μόνο αν έχει εξαγορασθεί νό¬ 
μιμα. 

Υπηρεσία που διανύθηκε σε παροπλισμένα πλοία που δεν τη¬ 
ρούσαν ναυτολόγιο, δεν προσμετράται σαν χρόνος θαλάσσιας 
υπηρεσίας. 

γ) Να μην παίρνει σύνταξη, δώρο από την πλοιοκτήτρια εται¬ 
ρεία, ή βοήθημα οποιασδήποτε άλλης μορφής κατά το χρόνο της 
καταβολής πλην της περίπτωσης των επιδομάτων ασθένειας και 
ανεργίας του άρθρου 19 παρ. 2 του ΠΔ 894/81 (Α' 226) και 
των άρθρων 1 και 8 του ΠΔ 272/82 (Α' 48) αντίστοιχα ούτε να 
προστατεύεται από το Ίδρυμα Κοινωνικών Ασφαλίσεων 
(ΙΚΑ) ή άλλο ασφαλιστικό φορέα. 

δ) Να μην έχει επιδοθεί σε άλλη βιοποριστική απασχόληση, 
στο διάστημα που ακολούθησε μετά την τελευταία του απόλυση, 
που είναι γραμμένη στο ναυτικό του φυλλάδιο ή της ημερομηνίας 5 
εισόδου που φέρεται στο διαβατήριό του. 

Για τις προϋποθέσεις των παραγράφων γ' και δ’ του άρθρου 
αυτού, υπογράφεται από το ναυτικό υπεύθυνη δήλωση και ελέγ¬ 
χεται το ναυτικό φυλλάδιο και το διαβατήριό του. Ο ναυτικός δι¬ 
καιούται να πάρει την οικονομική ενίσχυση ακόμα και αν η θα¬ 
λάσσια υπηρεσία που προβλέπεται στο άρθρο αυτό είναι μικρό¬ 


τερη κατά είκοσι ημέρες το πολύ και η ανεργία του μικρότερη ή 
μεγαλύτερη επίσης κατά είκοσι το πολύ ημέρες. 

Άρθρο 3. 

1. Ναυτικοί άνεργοι, που έχουν ηλικία 50-60 ετών, για να πά¬ 
ρουν την ενίσχυση του άρθρου 1 του παρόντος, αρκεί να έχουν 
πάνω από δέκα (10) χρόνια θαλάσσια υπηρεσία, από την οποία 
εξάμηνη κατά την τελευταία τριετία, πριν από την 15η Απριλίου 
1990, που διανύθηκε σε πλοία με Ελληνική Σημαία ή με ξένη 
Σημαία, συμβεβλημένα με το Ναυτικό Απομαχικό Ταμείο 
(ΝΑΤ). 

2. Ναυτικοί άνεργοι, που έχουν ηλικία 60 ετών και άνω για να 
πάρουν την οικονομική ενίσχυση του Διατάγματος αυτού αρκεί να 
έχουν θαλάσσια υπηρεσία πάνω από δέκα (10) χρόνια έστω και 
αν δεν έχουν ναυτολογηθεί κατά την τελευταία τριετία πριν από 
την 15η Απριλίου 1990. 

3. Ναυτικοί άνεργοι, που δεν μπορούν να εργασθούν, γιατί πά¬ 
σχουν από χρόνια νοσήματα, παίρνουν κατ’ εξαίρεση την οικονο¬ 
μική ενίσχυσή του άρθρου 1 του παρόντος, μόνο αν έχουν πάνω 
από οκτώ (8) χρόνια συνολική θαλάσσια υπηρεσία, έστω και αν 
δεν έχουν ναυτολογηθεί κατά την τελευταία τριετία πριν από την 
15η Απριλίου 1990. 

Το νόσημα χαρακτηρίζεται σαν χρόνιο: 

α) Στις περιοχές αρμοδιότητας Οίκου Ναύτη ΑΘΗΝΩΝ - 
ΠΕΙΡΑΙΩΣ και τέως Διοικήσεως Πρωτευούσης από την Κε¬ 
ντρική Υγειονομική Υπηρεσία του Οίκου Ναύτη Πειραιά. · 

β) Στις περιοχές αρμοδιότητας Επαρχιακών Παραρτημάτων 
Οίκου Ναύτη από τους έμμισθους γιατρούς του Οίκου Ναύτη και 

γ) Στις λοιπές περιοχές απόρους γιατ ρό ύο του πλησιέστερου 
στο δικαιούχο Δημόσιου Νοσοκομείου. 1 

4. Ναυτικοί άνεργοι που απολύθηκαν από τις τάξεις των Ενό¬ 
πλων Δυνάμεων μετά την 31η Οκτωβρίου 1989, και μέχρι την 
15η Απριλίου 1990, δικαιούνται να πάρουν την οικονομική ενί¬ 
σχυση, αρκεί να έχουν δύο (2) τουλάχιστον χρόνια συνολική θα¬ 
λάσσια υπηρεσία σε πλοία με Ελληνική Σημαία ή σε πλοία με ξένη 
Σημαία που έχουν σύμβαση με το Ναυτικό Απομαχικό Ταμείο 
(ΝΑΤ). 

5. Ανεξάρτητα από τις προϋποθέσεις του άρθρου 2 του παρό¬ 
ντος, την οικονομική ενίσχυση του άρθρου Γ, δικαιούνται οι Χαν¬ 
σενικοί ναυτικοί, οι οποίοι νοσηλεύονται σε Νοσοκομείο Λοιμω¬ 
δών Νόσων ή είναι στο σπίτι τους. 

6. Δικαιούνται επίσης την ενίσχυση του παρόντος Διατάγμα¬ 
τος οι άνεργοι ναυτικοί που επιδοτήθηκαν κατά τις διατάξεις των 
ΠΔ 272/82 και 49/83 τουλάχιστον για ένα εξάμηνο μετά την 
1.1.1988 και δεν ναυτολογήθηκαν από τότε πάνω από ένα μήνα. 

Άρθρο 4. 

Η οικονομική ενίσχυση του άρθρου 1 θα καταβληθεί στους δι¬ 
καιούχους εντός ανατρεπτικής προθεσμίας δεκαοκτώ (18) εργα- 
γασίμων ημερών και συγκεκριμένα από 26.3.1990 μέχρι 
6.4.1990 και 18.4.1990 μέχρι και 27/4, εφόσον προσέλθουν οι 
ίδιοι στον Οίκο Ναύτη Πειραιά ή στα κατά τόπους Κεντρικά Λιμε¬ 
ναρχεία, Λιμεναρχεία, Υπολιμεναρχεία και λοιπές Λιμενικές Αρ¬ 
χές στις οποίες εδρεύουν Παραρτήματα Οίκου Ναύτη. Νόμιμες 
εξουσιοδοτήσεις γίνονται δεκτές μόνο με έγκριση του Προϊσταμέ¬ 
νου της Αρχής που καταβάλλει την έκτακτη οικονομική ενίσχυση 
και μόνον εφόσον δικαιολογείται η αδυναμία του δικαιούχου να 
προσέλθει ο ίδιος σε περίπτωση ασθένειας. 

Άρθρο 5. 

Κατά την, καταβολή της οικονομικής ενίσχυσης, πλην της πε¬ 
ρίπτωσης των Χανσενικών ναυτικών της παραγράφου 5 του άρ¬ 
θρου 3 του παρόντος, καταχωρείται από την Αρχή που πληρώνει. 

ειδική πράξη στο φυλλάδιο του ναυτικού, ενώ ο δικαιούχος υπο¬ 
γράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή γίνε¬ 
ται μπροστά σε δύο μάρτυρες, που υπογράφουν την απόδειξη αντί 
του δικαιούχου. 

Στον Υπουργό Εμπορικής Ναυτιλίας, αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 6 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 
-*- 

ΑΠΟΦΑΣΕΙΣ 

- (4) 

Έγκριση παράτασης της προθεσμίας έναρξης λειτουργίας του 

Υποκαταστήματος Πειραιά της ΑΕ «Ελληνογαλλικής Τράπε¬ 
ζας Διεθνούς Εμπορίου και Ναυτιλίας» (θέμα 8). 

(Συνεδρίαση 442/27.2.90) 

Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδαφ. 4) του ΑΝ 
1665/51 «περί λειτουργίας και ελέγχου τραπεζών». 

β) Την ΠΔ/ΤΕ 890/1.12.86 «περί καθορισμού κριτηρίων για 
την έγκριση ίδρυσης από τις τράπεζες υποκαταστημάτων και θυ¬ 
ρίδων συναλλαγώνΆους». 

γ) Την απόφαση της 426/8/3.7.89 με την οποία εγκρίθηκε η 
ίδρυση και λειτουργία υποκαταστήματος στον Πειραιά της ΑΕ 
«Ελληνογαλλική Τράπεζα Διεθνούς Εμπορίου και Ναυτιλίας» 
μέχρι 31 Μαρτίου 1990. 

δ) Το 15/90/15.2.90 (ΑΠ 458) έγγραφο της τραπέζας με το 
οποίο ζητεί την παράταση της έναρξης λειτουργίας του παρα¬ 
πάνω υποκαταστήματος της μέχρι 31 Δεκεμβρίου 1990, αποφά¬ 
σισε: 


Να τροποποιήσει την 426/8/3.7.89 απόφασή της και να 
εγκρίνει τη μέχρι 31 Δεκεμβρίου 1990 παράταση της προθε¬ 
σμίας έναρξης λειτουργίας του Υποκαταστήματος Πειραιά της 
ΑΕ «Ελληνογαλλική Τράπεζα Διεθνούς Εμπορίου και Ναυτι¬ 
λίας». 

Κατα τα λοιπά η απόφαση ΕΝΠΘ 426/8/3.7.89, όπως 
ισχύει, παραμένει αμετάβλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 

Τα Μέλη Ο Γραμματέας 

Ακριβές αντίγραφο 
Αθήνα, 6 Απριλίου 1990 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 


( 5 ) 

Ανακοίνωση για τη θέση σε ισχύ της Σύμβασης δικαστικής αρω¬ 
γής σε ποινικές υποθέσεις Ελλάδας - Αιγύπτου. 

Ο ΥΠΟΥΡΓΟΣ ΕΞΩΤΕΡΙΚΟΝ 

Το Υπουργείο Εξωτερικών ανακοινώνει ότι η Σύμβαση δικαστικής 
αρωγής σε ποινικές υποθέσεις μεταξύ των Κυβερνήσεων της Ελληνικής 
Δημοκρατίας και της Αραβικής Δημοκρατίας της Αιγύπτου, η οποία 
υπογράφηκε στο Κάιρο στις 22 Δεκεμβρίου 1986 και κυρώθηκε με τον 
υπ’ αριθ. 1760/1988 Νόμο που δημοσιεύτηκε στο υπ’ αριθ. 53/1988 
φύλλο της Εφημερίδας της Κυβερνήσεως, τεύχος Α', τέθηκε σε ισχύ, 
σύμφωνα με τη διάταξη του άρθρου 22 παρ. 2 αυτής, την 1η Απριλίου 
1990. 

Αθήνα, 5 Απριλίου 1990 

Με εντολή Υπουργού 
Ο Προϊστάμενος 

Της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 





_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8,500 

β) 

» » 

» 

Β' 

» 

12.500 

Υ) 

» » 

» 

Γ' 

» 

5.000 

δ) 

» » 

» 

Δ' 

» 

12.000 

ε) 

» » 

» 

Αναπτυξιακών Πράξεων 

» 

9.500 

στ) 

» » 

» 

Ν.Π.Δ.Δ. 

» 

5.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 




















